Diari Oficial de la Generalitat Valenciana


Sumari del DOGV 8240, del 22-02-2018 (2018/1705)

RESOLUCIÓ de 19 de febrer de 2018, de la Conselleria d'Educació, Investigació, Cultura i Esport, per la qual es disposa el funcionament del Conservatori Professional de Música Mestre Vert, de Carcaixent.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1705


Data del document
:   19-02-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * Carcaixent

RESOLUCIÓ de 19 de febrer de 2018, de la Conselleria d'Educació, Investigació, Cultura i Esport, per la qual es disposa el funcionament del Conservatori Professional de Música Mestre Vert, de Carcaixent.  
 [2018/1705]  
El Decret 212/2017, de 22 de desembre, del Consell, publicat en el Diari Oficial de la Generalitat Valenciana de 29 de desembre de 2017, pel qual es crea, per integració en la xarxa de centres públics de la Generalitat, el Conservatori Professional de Música Mestre Vert, a Carcaixent, va autoritzar el conseller d'Educació, Investigació, Cultura i Esport per a adoptar les mesures necessàries per al seu compliment i desenvolupament, així com per a modificar, si és el cas, el domicili, la denominació i la configuració del centre.  
És procedent ordenar l'inici de les activitats del centre, determinar els ensenyaments que s'hi imparteixen i adoptar les mesures necessàries perquè puga desenvolupar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, de conformitat amb la proposta de la Direcció General de Centres i Personal Docent, resolc:  
  
Primer  
El Conservatori Professional de Música Mestre Vert de Carcaixent, codi 81021949, impartirà les ensenyances de nivell elemental i professional de música establides en el títol I, capítol VI, de la Llei orgànica 2/2006, de 3 de maig, d'educació, que s'indiquen a continuació:  
  
- Cant  
- Clarinet  
- Contrabaix  
- Fagot  
- Flauta travessera  
- Guitarra  
- Oboé  
- Percussió  
- Piano  
- Saxòfon  
- Trombó  
- Trompa  
- Trompeta  
- Tuba  
- Viola  
- Violí  
- Violoncel  
  
Segon   
La Direcció Territorial d'Educació, Investigació, Cultura i Esport de València nomenarà l'equip directiu del centre, de conformitat amb el que estableixen els articles 131 i següents de la Llei orgànica 2/2006, de 3 de maig, d'educació, i el Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, del Consell.  
  
Tercer   
El que estableix aquesta disposició s'inscriurà en el Registre de Centres Docents de la Comunitat Valenciana.   
  
Quart  
S'autoritzen les direccions generals d'aquesta conselleria perquè, en l'àmbit de les seues competències respectives, adopten les mesures necessàries per a l'aplicació i el desenvolupament del que disposa la present resolució.   
  
Cinqué  
Aquesta resolució es publicarà en el Diari Oficial de la Generalitat Valenciana, no obstant això, els seus efectes s'entenen referits a l'inici del curs escolar 2017-2018.  
D'acord amb el que estableixen els articles 112 i següents de la Llei 39/2015, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:   
  
- El recurs de reposició s'haurà d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació.   
- El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà a la seua publicació.  
  
València, 19 de febrer de 2018. El conseller d'Educació, Investigació, Cultura i Esport: Vicent Marzà Ibáñez.